《次韵酬汪宫赞》
清代·吴廷桢

少贱儒冠误，长贫旅铗存。艰难逃魏厕，寥落立齐门。

国士矜殊遇，王孙感故恩。十年湖海客，重把寸心论。

作者简介：江苏长洲人，字山抡。康熙三十五年举人，以寄籍被黜。圣祖南巡，献迎銮诗，赐复举人。四十二年成进士。官左谕德。与修《佩文韵府》、《月令辑要》。工诗文。有《南村集》、《古剑书屋文钞》。